Πανελλήνιο πρωτάθλημα ανώμαλου δρόμου ανδρών 1908

Tο Β΄ Πανελλήνιο πρωτάθλημα ανώμαλου δρόμου ανδρών του 1908 διεξήχθη στις 6 Απριλίου 1908, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Μετείχαν τρεις αθλητικές ομάδες στον ομαδικό αγώνα: Εθνικός Γ.Σ., Πανελλήνιος Γ.Σ. και Πειραϊκός Σύνδεσμος. Νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ.

 Χρονικό του αγώνα 

Η διαδρομή στην οποία διεξήχθη ο ανώμαλος δρόμος είχε συνολικό μήκος 12.000μ. Η εκκίνηση δόθηκε στο Παναθηναϊκό Στάδιο στις 4:00μμ. Οι δρομείς έτρεξαν προς το λόφο του Κοκκιναρά και επέστρεψαν στο Στάδιο στις 4:45 περίπου. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε την προηγούμενη χρονιά. Το κατέκτησε ο Εθνικός Γ.Σ. και αμέσως μετά τη λήξη του αγώνα ο πρίγκηπας Γεώργιος ανήγγειλε το αποτέλεσμα τηλεγραφικά στον βασιλιά της Ιταλίας.

 Τα αποτελέσματα 

 Ανώμαλος δρόμος 12.000μ Νικητής Σωματείο  Επίδοση Ατομικός αγώνας     Χρήστος Μηλίγγος  Γεώργιος Κουλουμπέρδας  Κωνσταντίνος Σωτηρόπουλος Εθνικός Γ.Σ.  Πανελλήνιος Γ.Σ.  Πανελλήνιος Γ.Σ. 48.23.4  48.50.2  49.59.0  Ομαδικός αγώνας       Εθνικός Γ.Σ.  

 Πηγές 

 εφ. "Σκριπ", 7/4/1908.
 Εφημερίδα "Αθλητικός Τύπος", 26-2-1932 σελ. 1 (ψηφιακή σελίδα 67) 

Κατηγορία:Στίβος το 1908
Ανδρων
Κατηγορία:Διοργανώσεις στίβου στην Αθήνα